‫היום חיילים אמריקאים‬ ‫הניפו את דגל אמריקה מעל קנדהאר.‬
‫וזה לא היה סתם דגל.‬
‫הדגל הזה הונף מעל גראונד זירו בניו יורק‬
‫וחתמו עליו קרובים‬
‫של חלק מקורבנות הפיגוע במרכז הסחר העולמי.‬
‫בינתיים, ברחובות של עיר בדרום אפגניסטן‬
‫נראה שהחיים חוזרים למסלולם‬
‫אחרי נפילתו של המשטר האסלאמי הקיצוני.‬
‫אחרי שחרור קנדהאר‬
‫ברור לשארית מנהיגי הטליבאן‬
‫שעדיין נמצאים באפגניסטן,‬
‫כמו גם למנהיגות המפוררת של אל-קאעדה‬
‫שעדיין נמצאים שם,‬
‫שהמשחק נגמר מבחינתם באפגניסטן.‬
‫- קנדהאר, אפגניסטן, אחרי נפילת הטליבאן -‬
‫אם הטליבאן היו יכולים להיענות‬ ‫לדרישות אמריקה‬
‫ולמסור את בן לאדן,‬
‫ואם הם היו הורסים את הבסיסים הצבאיים‬ ‫של אל-קאעדה‬
‫בשטח אפגניסטן,‬
‫ולא היו נותנים להם להיכנס למדינה,‬
‫ברור שהאמריקאים לא היו נכנסים לאפגניסטן.‬
‫התבוסה שלהם הייתה בלתי נמנעת.‬
‫אמרנו לטליבאן שלא יוכלו להתנגד‬
‫לפלישה הזו בערים.‬
‫שהם ייאלצו לנטוש את הערים.‬
‫שהם צריכים לבחון מחדש את האסטרטגיה שלהם.‬
‫שהמרכזים הצבאיים שלהם לא מסוגלים להתנגד.‬
‫ושהם יירמסו בקלות.‬
‫רוב האנשים הניחו שהמלחמה נגמרה אז.‬
‫לצערנו, הפלת אל-קאעדה, הפלת משטר הטליבאן,‬
‫הפלת אפגניסטן‬
‫והשמדת תאי הטרור סביב העולם היו רק שלב‬
‫בשביל אנשים מסוימים בוושינגטון‬ ‫כדי להמשיך למלחמה אחרת.‬
‫וזו עיראק.‬
‫הוצאנו משאבים מהקרב הלגיטימי הזה שניהלנו,‬
‫הקרב בתגובה ל-11 בספטמבר,‬
‫כדי לעבור למדינה שלא היה לה שום קשר‬ ‫ל-11 בספטמבר.‬
‫בהתאם לפקודותיי,‬
‫כוחות הקואליציה החלו להכות ביעדים נבחרים‬ ‫בעלי חשיבות צבאית‬
‫כדי לפגוע ביכולות של סדאם חוסיין להילחם.‬
‫- סדרה תיעודית של NETFLIX -‬
‫- המלחמה הטובה -‬
‫- קאבול, אפגניסטן -‬
‫באפגניסטן, סוף 2001 היה תקופה של אופטימיות‬
‫ותקופה של פוטנציאל,‬
‫שבה אפגניסטן, שיוצאת מתקופה של שנים חשוכות‬
‫בערך מ-1996 עד 2001.‬
‫וכאילו שהווילונות נפתחו, אור השמש נכנס‬
‫והעם האפגני ראה הזדמנות.‬
‫בפעם הראשונה, צלילי המוזיקה,‬
‫שנאסרה על-ידי משטר הטליבאן,‬ ‫הושמעה בחוזקה שוב ברחובות.‬
‫תורים ארוכים של גברים שרוצים‬ ‫לגלח את זקניהם,‬
‫שהיו חובה תחת משטר הטליבאן.‬
‫תקווה חדשה נמצאה בשביל העם האפגני,‬
‫במיוחד כשהקהילה הבינלאומית הגיעה.‬
‫כשהטליבאן נעלם, תושבי קאבול חזרו.‬
‫מי שלא יכלו לסבול את חוסר הסובלנות‬ ‫של הטליבאן‬
‫חזרו הביתה כדי להתחיל את חייהם שוב בבירה.‬
‫אחרי נפילת הטליבאן באנו לקאבול.‬
‫אז הבאתי את הבורקה הזו‬ ‫כדי ללבוש אותה בקאבול, אבל כשהגעתי‬
‫נשים רבות לא לבשו בורקה‬
‫כי קאבול כבר לא הייתה בשליטת הטליבאן.‬
‫יכולתי לחזור לרחובות‬
‫בלי לחשוש שאנשי טליבאן יצליפו בי,‬
‫והתחושה הייתה שלפחות אוכל לנשום‬ ‫כמו בת אדם.‬
‫צבא ארצות הברית עושה עבודה מעולה במלחמות,‬
‫בהבסת אויבים.‬
‫הוא לא תמיד מצליח כל כך להבין מה השלב הבא.‬
‫ואחרי שהטליבאן נדחקו מקאבול וקנדהאר‬
‫ואז מהמדינה כולה,‬
‫לצבא ארה"ב לא באמת הייתה תוכנית‬ ‫בשביל היום שאחרי.‬
‫איך תעזרו למדינה הזו למצוא יציבות?‬
‫איך תעזרו לספק שירותים בסיסיים?‬
‫איך תעזרו למדינה הזו להדביק את הקצב‬ ‫עם העולם המודרני?‬
‫לא היה ברור, מבחינת כיוון,‬
‫מה רצינו לעשות ומתי רצינו לעשות את זה.‬
‫מה שכן ידענו זה שרצינו להיות בטוחים‬
‫שללא קשר למה שיקרה באפגניסטן,‬
‫שהיא לא תוכל להיות שוב בסיס‬
‫להתקפה מחוץ לגבולות אפגניסטן בארץ שלנו.‬
‫ואז התחילו חילוקי הדעות.‬
‫דעתי הייתה‬
‫שצריך לבנות אומה כדי להבטיח את זה.‬
‫צריך קווי תקשורת,‬
‫כבישים, כבישים טובים כדי להזיז כוחות‬ ‫לפי הצורך,‬
‫כדי שחקלאים יוכלו להוביל תוצרת לשוק,‬ ‫וכן הלאה.‬
‫מצד שני היה קו מחשבה מינימליסטי,‬ ‫"הדברים האלה לא מעניינים אותנו.‬
‫בואו פשוט נצא משם".‬
‫זו הייתה דוקטרינת רמספלד.‬
‫להעיף משטר שממש לא מוצא חן בעיניך‬
‫עם השקעת כוח מינימלית ואז לצאת.‬
‫לא לדאוג לגבי היתר.‬
‫אם נצטרך לחזור בעוד עשור, נחזור בעוד עשור.‬
‫בדצמבר 2001, גנרל טומי פרנקס,‬ ‫שפיקד על הלחימה באפגניסטן,‬
‫נקרא על-ידי רמספלד שאמר לו,‬
‫"אנחנו צריכים לפגוש את הנשיא בוש‬ ‫בחווה שלו בקרופורד, טקסס.‬
‫אתה צריך לתת לו את האופציות לעיראק".‬
‫וזה קרה כשהקרב בטורה בורה רק הסתיים.‬
‫עדיין מחפשים את בן לאדן.‬ ‫מנקים את הבלגן באפגניסטן.‬
‫מיד נתנו הוראה לאותו גנרל,‬
‫"צריך לקדם את התכנון לגבי עיראק".‬
‫מזכיר ההגנה דונלד רמספלד נפגש‬ ‫עם מנהיגי נאט"ו‬
‫כדי לדון לגבי דרכים להילחם בטרור.‬
‫הדרך היחידה להתמודד עם רשת הטרור העולמית‬
‫היא לרדוף אותה במקום שבו היא נמצאת.‬
‫ראיות ממקורות מודיעין, תכתובות סודיות‬
‫והצהרות של אנשים שנמצאים כעת במעצר‬
‫חושפים כי סדאם חוסיין מסייע לטרוריסטים‬ ‫ומגן עליהם,‬
‫כולל חברי אל-קאעדה.‬
‫אמרנו בצורה ברורה מאוד‬ ‫שאין לאל-קאעדה קשרים בעיראק.‬
‫והרבה אנשים אמרו,‬ ‫"יש קשרים. הם בכל מקום בעיראק.‬
‫צריך לטפל בהם‬ ‫בזמן שאנחנו מטפלים באפגניסטן".‬
‫טיעונים לוקים מאוד בחסר.‬
‫הרבה מהניצים הנאו-שמרנים והשמרנים‬ ‫בממשל בוש‬
‫חשבו שבמלחמת המפרץ הראשונה‬
‫זו הייתה טעות לא להדיח את סדאם חוסיין,‬
‫שארצות הברית הייתה צריכה להפיל אותו‬ ‫עשור לפני כן,‬
‫שהייתה לה הזדמנות והיא החמיצה אותה.‬
‫אז הם ראו במצב הזדמנות‬ ‫לעשות משהו בקשר לזה.‬
‫ניסינו לשכנע את כל העולם באו"ם‬
‫שסדאם ובן לאדן מפתחים נשק להשמדה המונית.‬
‫זה היה הנאום של קולין פאוול.‬
‫מה שאני רוצה להביא לתשומת ליבכם היום‬
‫הוא קשר עם פוטנציאל הרבה יותר מרושע‬
‫בין עיראק ורשת הטרור של אל-קאעדה.‬
‫קשר שמשלב ארגוני טרור קלאסיים‬
‫עם שיטות מודרניות לרצח.‬
‫ידענו אז שאלה שטויות במיץ עגבניות.‬
‫אבל אז חשבנו,‬
‫"אולי יש להם מודיעין שאין לנו".‬
‫לאחר מכן ידענו מה מקור המודיעין.‬
‫הוא הגיע מאיבן שייח א-ליבי.‬
‫כשהוא נתפס, עינו אותו הרבה‬
‫כדי שיודה שבן לאדן וסדאם‬ ‫מפתחים יחד נשק להשמדה המונית.‬
‫המזכיר פאוול אמר שהמידע מגיע‬
‫מאיבן שייח א-ליבי.‬
‫אני יכול לעקוב אחרי פרטי המידע‬ ‫שמסר פעיל טרור בכיר‬
‫המספר כיצד עיראק הדריכה את אל-קאעדה‬ ‫להשתמש בנשק הזה.‬
‫למרבה המזל, הפעיל הזה עצור עכשיו.‬
‫והוא סיפר את סיפורו.‬
‫שישים וחמישה אלף חיילים אמריקאים‬ ‫ממתינים עכשיו במפרץ הפרסי.‬
‫אם הנשיא בוש ייתן את הפקודה,‬
‫המספר הזה יטפס ל-250,000‬ ‫בתוך שלושה עד ארבעה שבועות.‬
‫ארצות הברית הבהירה את עמדותיה.‬
‫לא יכולנו לקבל את הסכנה האדירה‬ ‫של סדאם חוסיין ובני הברית הטרוריסטים שלו‬
‫שמפנים נשק להשמדה המונית נגדנו‬ ‫או נגד ידידינו ובני בריתנו.‬
‫המדיניות של הממשלה שלי,‬ ‫הממשלה הזו, הממשל הזה,‬
‫היא החלפת המשטר.‬
‫לא נתיר למנהיגים הנוראיים בעולם‬
‫לאיים עלינו עם הנשקים הנוראיים בעולם.‬
‫לא נירתע מפני מלחמה.‬
‫ביקורות אינן מטרה בפני עצמן.‬
‫עיראק משוחררת תשמש כדי להראות‬ ‫איך הכוח של חירות‬
‫יכול לשנות את פני המזרח התיכון,‬
‫עם תקווה וקידמה לחיי מיליונים.‬
‫מסן פרנסיסקו ועד אורגון וטמפה,‬
‫מפגינים התאספו למחות נגד מלחמה.‬
‫אני באמת חושבת שמלחמה נגד עיראק היא טעות.‬
‫הייתה תמיכה ציבורית כמעט מלאה‬
‫לנקוט פעולה צבאית באפגניסטן‬ ‫אחרי 11 בספטמבר.‬
‫לגבי עיראק היה מצב מאוד שונה.‬
‫לא הותקפנו על-ידי עיראק.‬
‫היה שיח ציבורי מאוד סוער‬ ‫ולעיתים אפילו צורם‬
‫לגבי מה שצריך לעשות בעיראק, אם בכלל.‬
‫מזכיר ההגנה דונלד רמספלד אמר בבירור היום‬
‫כי לא משנה כמה העיראקים יכחישו זאת,‬ ‫יש להם נשק להשמדה המונית.‬
‫נשק להשמדה המונית בידי סדאם חוסיין,‬
‫יחד עם הקשר הידוע שלו לטרוריסטים,‬ ‫כולל מאל-קאעדה,‬
‫הוא איום גדול מדי שלא נמשיך לסבול.‬
‫אין בכלל שאלה‬
‫לגבי כך שעיתונאים היו צריכים להיות‬ ‫סקפטיים יותר‬
‫לגבי המאמץ של ממשל בוש למכור‬
‫את הרעיון שיש נשק להשמדה המונית בעיראק,‬
‫ושסדאם חוסיין מוכן להשתמש בו.‬
‫קהילת המודיעין של ארה"ב סבורה‬
‫שלסדאם חוסיין יש מלאי קטלני‬ ‫של אנתרקס, של רעלן הבוטולינום,‬
‫שהוא אחד מהרעלים הקטלניים ביותר‬ ‫הידועים לאדם.‬
‫יש לו קשרי חוץ בסודן ואפגניסטן‬ ‫עם טרוריסטים.‬
‫היה אכן קשר בין עטא לבין דיפלומט עיראקי.‬
‫יש לנו ראיות מוצקות לגבי הנוכחות בעיראק‬
‫של חברי אל-קאעדה.‬
‫במילים פשוטות, אין ספק‬
‫שבידי סדאם חוסיין יש עכשיו‬ ‫נשק להשמדה המונית.‬
‫הסיבה שבגללה אני ממשיך לעמוד על כך‬ ‫שהיה קשר‬
‫בין עיראק וסדאם לאל-קאעדה‬
‫היא שאכן היה קשר בין עיראק ואל-קאעדה.‬
‫פקח הנשק הראשי של האו"ם, הנס בליקס,‬ ‫פרסם את הדוח הסופי שלו.‬
‫לדבריו, פקחי האו"ם לא מצאו כל ראיה‬ ‫להימצאות נשק להשמדה המונית בעיראק.‬
‫כשהגענו לעיראק והבנו שהכול היה שטויות,‬
‫שהכול היה שקר,‬
‫הם שאלו את איבן שייח, "למה שיקרת?"‬
‫הוא ענה, "טוב, עיניתם אותי.‬ ‫נתתי לכם מה שרציתם".‬
‫- מאי 2003 -‬
‫במאי 2003‬
‫רמספלד נסע לקאבול והכריז‬ ‫שפעולות הלחימה העיקריות הסתיימו.‬
‫וזה היה באותו יום שבו בוש‬ ‫עלה לסיפון נושאת המטוסים בסן דייגו‬
‫כדי להכריז "המשימה הושלמה בעיראק".‬
‫אז זה היה רגע מתוזמר בשביל ממשל בוש‬
‫להכריז באותו יום ששתי המלחמות‬ ‫למעשה הסתיימו.‬
‫והם כמובן טעו.‬
‫צוותים בעירק היו עסוקים‬ ‫בניקוי הרחובות מדם‬
‫אחרי שמחבלים הרגו שלושה חיילים אמריקאים‬ ‫וכמעט 24 עירקים…‬
‫הסיבה העיקרית לכך שנכנסו לעיראק בזמנו‬
‫הייתה כי חשבנו שיש לו נשק להשמדה המונית,‬
‫והסתבר שאין לו.‬
‫נראה שלא היה שם נשק להשמדה המונית.‬
‫אמרת שאתה יודע איפה הם.‬
‫לא נכון. אמרתי שאני יודע איפה יש‬ ‫אתרים חשודים, ואנחנו…‬
‫אמרת שאתה יודע איפה הם,‬ ‫ליד תיכרית, ליד בגדד,‬
‫וצפונה, מזרחה, דרומה ומערבה משם.‬
‫אלה המילים שלך.‬
‫הסיבה שבגללה נכנסנו לעיראק, כביכול,‬
‫הייתה הנשק להשמדה המונית‬ ‫שבידי סדאם חוסיין.‬
‫והסתבר שזה לחלוטין לא נכון.‬
‫מספר המתים מקרב חיילי ארה"ב‬ ‫גבוה כעת מ-2,000.‬
‫לא רק שזה השתבש בעיראק,‬ ‫אלא גם הסיבה למלחמה הייתה שגויה.‬
‫הסתבר שזה לא אמת.‬
‫הסתבר שכל הסיבות שניתנו‬
‫לגבי היציאה לעיראק לא היו אמת.‬
‫אני חושב שזה קצת מוגזם.‬
‫המטרה לא הייתה רק נשק להשמדה המונית.‬
‫זו לא הייתה הסיבה היחידה.‬
‫סדאם חוסיין הוא עריץ רצחני‬
‫שמכור לנשק להשמדה המונית.‬
‫אם הוא היה מבין את גודל המשבר‬
‫שהוא גרם לעצמו ולעם שלו‬
‫כתוצאה מכך שפיתח‬ ‫את הנשק הזה להשמדה המונית…‬
‫הוא יכול היה להחליט בהחבא‬ ‫לספק נשק להשמדה המונית‬
‫לטרוריסטים כך שישמש נגדנו.‬
‫הם הפרו את החלטות האו"ם 16 פעמים,‬ ‫16 החלטות או"ם.‬
‫הם לא צייתו.‬
‫הם לא התירו לפקחי נשק…‬
‫אז הם לא צייתו‬
‫ל-16 החלטות שונות לפחות‬ ‫של האומות המאוחדות.‬
‫והנשיא בוש חש שצריכות להיות לזה השלכות.‬
‫נרקיסיזם אסטרטגי היא הנטייה‬
‫להגדיר את העולם רק ביחס אלינו,‬
‫ולהניח שמה שנעשה‬
‫יכריע בהשגת תוצאה חיובית.‬
‫ואני חושב שבזמן שאנשים דנים לעיתים קרובות‬ ‫בשאלה,‬
‫"האם היינו צריכים לפלוש לעיראק ב-2003?"‬
‫אני חושב שיותר יועיל לדון בשאלה,‬
‫"מי לעזאזל חשב שזה יהיה קל?‬ ‫ולמה הוא חשב שזה יהיה קל?"‬
‫הרבה מהחלטות המדיניות שהתקבלו באותה שנה,‬
‫מ-2003 עד 2004,‬
‫הפכו מצב שעמד להיות קשה מאוד‬ ‫לעוד יותר גרוע.‬
‫חבל שהמודיעין לא היה אחר, אני מניח.‬
‫אם המידע המודיעיני היה נכון,‬ ‫האם הייתה מלחמה בעיראק?‬
‫אם היה לו נשק להשמדה המונית,‬ ‫האם הייתה מלחמה?‬
‫בהחלט.‬ ‫-לא. אם הייתם יודעים שאין לו.‬
‫אני מבין מה שאתה אומר.‬
‫זו שאלה מעניינת.‬ ‫זו מחשבה בדיעבד שאני לא יכול להחליט לגביה.‬
‫קשה לי להעריך.‬
‫- יותר מ-4,400 חיילים אמריקאים‬ ‫וכ-200,000 אזרחים עיראקים -‬
‫- נהרגו במלחמת עיראק. -‬
‫במבט לאחור על שני העשורים האחרונים,‬
‫לדעתי קשה להתעלם מכך‬ ‫שהפלישה לעיראק, במובנים מסוימים,‬
‫הייתה המהלך שהתחיל לחבל בהצלחה שלנו‬
‫במלחמה בטרור.‬
‫לא רק שהפלישה התאימה לנרטיב של בן לאדן‬
‫על כך שהמערב בהובלת ארצות הברית‬ ‫מנהל מלחמה נגד האסלאם‬
‫ועומד לפלוש באופן סדרתי‬ ‫למדינות מוסלמיות ולשלוט בהן,‬
‫אבל אני חושב שיותר מכך,‬
‫התמונות שהוצגו במסכי טלוויזיה‬
‫בכל העולם מאבו גרייב,‬
‫נתנו לזה מימד ממשי,‬
‫שסתר את הטענות של ארה"ב לגבי שחרור עיראק.‬
‫בצבא מתארים את המראות האלה‬ ‫של חיילים אמריקאים‬
‫מתעללים באסירים עיראקים‬ ‫בתוך טעויות של בודדים,‬
‫אבל כמה אנשים ידעו מה מתרחש‬
‫בכלא אבו גרייב שמחוץ לבגדד?‬
‫העובדה שבסופו של דבר פלשנו לעיראק‬
‫הוכרזה, לדעתי, על-ידי אנשים רבים‬
‫בתור אחת מטעויות מדיניות החוץ‬ ‫המשמעותיות ביותר בהיסטוריה של אמריקה.‬
‫- אפגניסטן -‬
‫אם מביטים לאחור ושואלים מה השתבש,‬
‫מבחינתי נקודת המפנה הגדולה ביותר‬ ‫הייתה המלחמה בעיראק.‬
‫ב-2001 ו-2002 אפגניסטן הייתה כאילו…‬
‫היא הייתה חיה, הייתה לה תקווה,‬ ‫הייתה בה שמחה.‬
‫זה באמת היה מדהים.‬
‫אבל אז כל המשאבים, כל תשומת הלב,‬
‫הרבה מהחיילים, בעיקר כוחות מיוחדים,‬
‫הכול הועבר משם.‬
‫כמה שנים לאחר מכן‬ ‫התחילה ההתנגדות החזקה של הטליבאן.‬
‫ושני האירועים האלה אינם נפרדים.‬
‫עכשיו מתנהלות שתי מלחמות קשות בו-זמנית‬
‫והממשל מתקשה להתמודד עם שתיהן יחד.‬
‫ועד סוף ממשל בוש,‬
‫עיראק הייתה העיקר ואפגניסטן הפכה למשנית.‬
‫- ניו יורק סיטי -‬
‫בכלל לא דיברו אנגלית סביבנו.‬
‫השכן שלך יכול היה להיות כל דבר.‬
‫נולדתי ב-1948.‬
‫היה לי חיזיון שבו נאמר לי,‬ ‫"פייסל, אתה תעבור לאמריקה‬
‫ותחייה שם עד סוף חייך.‬
‫והתפקיד שלך יהיה להכיר לתרבות האמריקאית‬ ‫את האסלאם והרוחניות שלו".‬
‫אמריקה ברמה האידיאלית שלה היא דבר יקר ערך.‬
‫הרעיון של שוויון בין כל בני האדם‬
‫הוא אמת מאוד עמוקה‬
‫ומשהו שלמעשה מבטא‬
‫את הערך האוניברסלי של כל דתות העולם.‬
‫אחרי 11 בספטמבר גיליתי שברגעי המשבר האלה‬
‫אנחנו, שנתפשים בתור הדוברים‬ ‫או המנהיגים של הקהילות הדתיות שלנו,‬
‫צריכים ליצור הידברות, להסביר.‬
‫והיה לי חזון להקים מרכז קהילתי אסלאמי‬
‫שיהיה הגרסה האסלאמית ל-YMCA.‬
‫עם תוכניות כמו ספורט, הרצאות, שיחות,‬ ‫דיוני פאנל,‬
‫כדי לגרום לאנשים מקהילות דתיות שונות‬
‫לשחק יחד, להכיר אחד את השני,‬
‫ליהנות יחד וכן הלאה.‬
‫ומתוך זה צומחת תחושה של קהילה.‬
‫- פוקס, מבזק -‬
‫צפויים להגיע אנשים רבים היום לעצרת מחאה‬
‫נגד המרכז האסלאמי השנוי במחלוקת‬ ‫שהקמתו אושרה לאחרונה‬
‫במרחק קצר מגראונד זירו.‬
‫הקרב הזה על המסגד בגראונד זירו…‬
‫המסגד בגראונד זירו…‬
‫המסגד בגראונד זירו.‬ ‫-המסגד כאן ב-11 בספטמבר…‬
‫המסגד בגראונד זירו, כפי שהוא נקרא.‬
‫המסגד בגראונד זירו.‬
‫פוקס ניוז ידעו שלכנות אותנו‬ ‫"המסגד בגראונד זירו"‬
‫יעורר את הלהט שהם רצו לעורר.‬
‫הטיעונים שלהם לא היו באמת הגיוניים.‬
‫יש סימנים לכך שבניית המסגד‬
‫היא למעשה פעילות של האחים המוסלמים.‬
‫אנחנו קוראים לזה מרכז גיוס לשריעה‬ ‫באתר 11 בספטמבר,‬
‫כי זה מה שהוא עושה.‬
‫- בניית מסגד בגראונד זירו‬ ‫היא כמו בניית אנדרטה להיטלר באושוויץ -‬
‫בצל של מרכז הסחר העולמי‬ ‫לפני שנסיים לבנות אותו מחדש,‬
‫מה הדבר הבא?‬
‫לא יהיה מסגד. לא כאן, לא עכשיו, אף פעם.‬
‫לא יהיה מסגד!‬
‫המסגד הוא בלתי הולם‬
‫עקב הסבל והרגישות של משפחות הקורבנות‬ ‫מפיגועי 11 בספטמבר.‬
‫זה רק יוצר יותר פלגנות,‬
‫יותר כעס, יותר שנאה.‬
‫זו יריקה בפרצוף.‬ ‫שיבנו את זה איפשהו באפטאון.‬
‫לא צריך לבנות מסגד‬ ‫כדי לתגמל את הטרוריסטים.‬
‫- גראונד זירו הוא אתר קבורה‬ ‫בלי מגה-מסגד על קרקע מקודשת -‬
‫נאלצתי לנטוש את הפרויקט.‬
‫זה כאב.‬
‫כי גם ידעתי שזה היה הופך להצלחה אדירה…‬
‫וזה היה הופך להיות מודל‬
‫לדרך שבה אפשר לבנות קהילות‬ ‫תוך גישור על פערים,‬
‫לשמוח על ההבדלים בינינו,‬ ‫ועדיין ליצור תחושה של קהילה.‬
‫דמיינו אם היינו מצליחים‬ ‫לפתור את הבעיה הזו באמריקה.‬
‫כמה טוב יצמח מזה?‬
‫- 2008 -‬
‫הוצאנו מעל 600 מיליארד דולר עד עכשיו,‬ ‫ובקרוב זה יהיה ביליון.‬
‫איבדנו 4,000 חיילים, יש לנו 30,000 פצועים,‬
‫וחשוב מכול,‬
‫מנקודת מבט אסטרטגית של ביטחון לאומי,‬
‫אל-קאעדה מתעוררים מחדש,‬ ‫והם חזקים יותר מאשר בכל פרק הזמן מאז 2001.‬
‫שכחנו את המטרה האמיתית.‬
‫כשברק אובמה התמודד לנשיאות,‬
‫האדם הצעיר והכריזמטי הזה‬ ‫שמעולם לא שירת בצבא,‬
‫שכבר אמר בבירור באופן ציבורי‬
‫שהמלחמה בעיראק היא טעות והתכוון, אם ייבחר,‬
‫להוציא את החיילים מעיראק.‬
‫אסור שיראו אותו כמתנגד לשתי המלחמות.‬
‫אז מבחינתו, עיראק הייתה המלחמה הרעה‬ ‫ואפגניסטן הייתה המלחמה הטובה.‬
‫העם האפגני רוצים עתיד טוב יותר.‬
‫אבל פעם נוספת‬
‫ראינו כיצד על התקווה ליום חדש‬ ‫מאפילות אלימות ואי-ודאות.‬
‫הוא אימץ את המלחמה באפגניסטן‬ ‫כמלחמה שינהל אותה נכון.‬
‫אחרי שמונה שנים, שבחלקן לא היו לנו,‬
‫לדעתי, המשאבים או האסטרטגיה‬ ‫לעשות את העבודה כמו שצריך.‬
‫הכוונה שלי היא לסיים את העבודה.‬
‫אבל מה קרה אז?‬
‫כמה חודשים אחרי ההשבעה של אובמה,‬
‫התחשיבים לגבי אפגניסטן משתנים.‬
‫סטן מקריסטל נשלח לקאבול,‬
‫ומקבל הוראות לבחון את המצב בשטח‬
‫ולדווח,‬
‫"מה אתה צריך כדי לשנות‬ ‫את פני הדברים באפגניסטן?"‬
‫זה מאוד קשה ולפעמים צריך סבלנות‬
‫ולפעמים צריכים להיות מוכנים‬ ‫לקחת יותר סיכונים כדי לעשות את זה.‬
‫הוא כותב הערכה סודית‬
‫שכוללת המלצה להגדיל את מספר החיילים.‬
‫יש בקשה בטווח הגבוה‬ ‫ל-80,000 עד 90,000 חיילים נוספים.‬
‫ויש בקשה בטווח הבינוני לכ-30,000 חיילים.‬
‫וזה שם את אובמה בפינה‬
‫כי הנשיא אמר באופן ציבורי‬ ‫שאפגניסטן היא המלחמה הטובה.‬
‫אפגניסטן היא המלחמה שבה הוא ישנה את המצב.‬
‫ועכשיו הגנרל האמריקאי הבכיר‬ ‫אומר שהוא לא צריך רק 10,000 חיילים,‬
‫אלא עשרות אלפי חיילים.‬
‫ארבעים האלף הנוספים יעלו את המניין‬ ‫ל-100,000 חיילים אמריקאים באפגניסטן.‬
‫זו דרישה אדירה לכוח אדם‬
‫בזמן שהכלכלה מתקשה או אפילו נכשלת.‬
‫- עיקול, למכירה -‬
‫הגישה החדשה התבססה בעיקר על עקרונות‬ ‫דיכוי התקוממות,‬
‫או COIN. קיצור נורא (מטבע).‬
‫שלום. מה שלומכם?‬
‫אז איך זה שונה ממלחמה בטרור?‬
‫מלחמה בטרור היא יותר טקטית.‬ ‫המטרה שלה היא למנוע פיגועים,‬
‫מדובר על חיסול או מעצר של הרעים,‬
‫להקשות באופן כללי על פעילות של טרוריסטים,‬
‫וחיזוק ההגנה סביב יעדים פוטנציאליים‬ ‫שטרוריסטים עשויים לתקוף.‬
‫דיכוי התקוממות הוא משהו אחר.‬
‫לא מדובר רק במניעת טרור או פיגועים,‬
‫אלא ביצוע שינויים בחברות‬
‫כדי שהאידאולוגיה שמובילה לרצון‬ ‫להצטרף לתנועות קיצוניות,‬
‫לבצע את הפעולות האלימות האלה,‬
‫תתועל איכשהו לכיוון אחר, או תשתנה.‬
‫למעשה מנסים לשנות חברה‬
‫כך שתהליכי החשיבה שמאפשרים גיוס‬ ‫לארגוני טרור‬
‫והקצנה יופסקו,‬
‫או איכשהו יבוטלו‬ ‫על-ידי השינויים העמוקים האלה‬
‫שמשפרים את המשילות, החינוך, רמת האוריינות‬
‫ורמת חיים סוציו-אקונומית גבוהה יותר.‬
‫זה התחיל תהליך מחושב מאוד‬
‫עבור הנשיא וחברי קבינט המלחמה שלו.‬
‫הם מתכנסים בחדר המצב של הבית הלבן.‬
‫השולחן מלא ביועצים הבכירים ביותר של אובמה.‬
‫לצידו היה סגן הנשיא אז, ג'ו ביידן,‬
‫מזכיר ההגנה בוב גייטס שם,‬
‫הילרי קלינטון, מזכירת המדינה נמצאת שם.‬
‫ראש ה-CIA שם.‬
‫ומתקיים דו-שיח די בריא‬ ‫עם מפקדים צבאיים שטוענים‬
‫שיש צורך בהגדלה משמעותית של מספר החיילים.‬
‫ביידן ואחרים הציעו חלופה‬
‫שמתמקדת הרבה יותר באל-קאעדה.‬
‫זה היה יעד מצומצם בהרבה.‬
‫המצב מעט התחמם ברגעים מסוימים.‬
‫לא הייתה הרבה חיבה‬
‫בין הגנרלים וסגן הנשיא ביידן.‬
‫והחלטת הנשיא הייתה למצוא את עמק השווה‬
‫בין מה שהגנרלים רוצים‬
‫ומה שסגן הנשיא ביידן מייעץ לו לעשות.‬
‫אבל הוא אומר לצבא שני דברים.‬
‫הראשון, המשימה שלהם צריכה להיות ממוקדת.‬
‫השני הוא שיאפשר תגבור של הכוחות‬ ‫רק לשנה וחצי,‬
‫ואז הם יצטרכו להתחיל לחזור הביתה.‬
‫אז הוא קובע מועד אחרון.‬
‫הנשיא גם שלח "אנשי מכירות" משכנעים מאוד‬ ‫לגבעת הקפיטול,‬
‫שם הם הגנו‬ ‫על ההוראה השנויה במחלוקת של הנשיא‬
‫להתחיל להחזיר כוחות עד יולי 2011.‬
‫זה לא הרושם הנכון‬ ‫לתת לחברים ולאויבים שלנו.‬
‫זה לא הרושם הנכון לתת לגברים ולנשים‬
‫שרוצים לצאת לשם ולנצח.‬
‫מלחמה היא מאבק בין רצונות.‬
‫נתנו לאויב את המועד ליציאת הכוחות שלנו.‬
‫סיפרנו לאויב שנים מראש‬
‫בדיוק כמה חיילים יהיו לנו‬ ‫ומה הם יעשו ולא יעשו.‬
‫זה כאילו שכתבנו את תסריט המלחמה‬
‫כפי שהיינו רוצים שתתנהל,‬ ‫ואז נתנו אותו לאויב‬
‫בתקווה שיפעל לפי התסריט.‬
‫מקצוענים,‬
‫קציני צבא כמוני מצדיעים ומבצעים.‬
‫וזה מה שעשינו.‬
‫- ג'יימס לפורטה -‬
‫- סמל לשעבר בנחתים‬ ‫כתב חוקר, אסושייטד פרס -‬
‫לא קראתי חדשות. לא ידעתי כלום על פוליטיקה.‬
‫רק ידעתי שהותקפנו ואפילו לא ידעתי‬ ‫על-ידי מי.‬
‫אפילו לא הבנתי את ההקשר הפוליטי‬
‫סביב 11 בספטמבר.‬
‫פשוט הייתה הקריאה לשרת,‬
‫רציתי לשרת את הארץ שלי.‬
‫אז עשרה ימים אחרי שסיימתי תיכון‬
‫הצטרפתי לנחתים.‬
‫נשלחתי לאפגניסטן.‬
‫- 2009 -‬
‫- 2 ביולי 2009 -‬
‫הנאום של המפקד שלנו,‬
‫שהיה, "עיני העולם מביטות בכם".‬
‫הגיע הזמן לשנות את חוקי המשחק באפגניסטן,‬
‫לאלץ את הטליבאן להגיב לנו‬ ‫במקום שאנחנו נגיב להם.‬
‫הוא ניסה להבהיר לנו את גודל השעה,‬
‫שזה רגע היסטורי.‬
‫שזה יהיה אירוע משמעותי במלחמה באפגניסטן.‬
‫אתה חלק מההיסטוריה.‬ ‫-ושאני חלק מההיסטוריה.‬
‫סליחה.‬
‫- אפגניסטן, פקיסטן -‬
‫זו הייתה ההנחתה הגדולה ביותר‬ ‫בעזרת מסוקים מאז מלחמת וייטנאם.‬
‫זה יום הקרב הראשון שלי.‬
‫אני זוכר כל רגע מהטיסה הזו במסוק.‬
‫כולם דחוסים כמו סרדינים,‬
‫כולם כמעט יושבים אחד על השני.‬
‫מריחים את הסולר.‬
‫אתה לא יכול לשמוע את עצמך חושב.‬
‫המשכנו לחשוב על הנאומים.‬
‫אנשים אמרו לנו,‬
‫"תסתכלו סביב. חלק מהאנשים שאתם עומדים לידם‬
‫עשויים לא להיות פה".‬
‫אז ידענו שאנחנו נכנסים לקרב.‬
‫עד 2009 כוחו של הטליבאן עלה.‬
‫הם התחילו להתקדם.‬
‫היו לנו מפות שהראו מי שולט באזורים השונים‬
‫של המחוזות באפגניסטן.‬
‫וצבע האזורים השתנה בהדרגה לצבע שנתנו‬
‫לטליבאן או לקבוצות מורדות אחרות.‬
‫הקמפיין האזרחי-צבאי שאליו יצאנו באפגניסטן‬
‫יתנהל לאורך השנה וחצי הקרובות.‬
‫וכפי שרבים מאיתנו הבנו,‬
‫המצב יהיה כנראה קשה יותר לפני שישתפר.‬
‫2 ביולי 2009.‬
‫היה שקט ב-20 או 30 הדקות הראשונות…‬
‫ואז התחלנו לספוג אש.‬
‫תמשיכו לזוז! אסור לעצור.‬
‫קדימה! תמשיכו!‬
‫הם תקפו אותנו ממרחק כל כך גדול‬
‫שאפילו לא יכולתי לראות מאיפה יורים עליי.‬
‫קדימה! הם על גג המבנה הזה.‬
‫זה נשמע כמו נפצים,‬ ‫אבל הם היו מאוד קרובים אלינו.‬
‫לא ידענו מי הטובים ומי הרעים.‬
‫הטליבאן לא לובשים מדים.‬
‫הם נטמעים בקהילה המקומית.‬
‫מאיפה הם יורים?‬ ‫-הם פשוט יורים עלינו.‬
‫הם טובים בהסוואה.‬ ‫-לא רואים אותם.‬
‫פאק!‬ ‫-לא רואים איפה הם.‬
‫הודיעו לנו שהפי. ג'יי. מגיעים.‬ ‫זו יחידת החילוץ של חיל האוויר.‬
‫אם הם בדרך זה אומר שמישהו נפגע.‬
‫עכשיו!‬ ‫-אני מחזיק אותו!‬
‫האדם שנורה היה לאנס קורפורל…‬
‫סליחה.‬
‫זה היה לאנס קורפורל צ'רלס סת' שארפ‬ ‫מאדריסוויל, ג'ורג'יה.‬
‫קדימה, שארפ!‬ ‫-מתי המסוק מגיע?‬
‫קדימה! קדימה, שארפ!‬ ‫-קדימה.‬
‫שארפ!‬
‫החיילים בחוליה שלו קוראים בשם שלו ואומרים,‬ ‫"שארפ, תתעורר. תתעורר, שארפ".‬
‫והוא לא מתעורר.‬
‫דם נשפך על הקרקע.‬
‫צריך לזוז. קדימה. זוזו.‬ ‫-שארפ.‬
‫בסוף הם מרימים אותו והנחתים‬ ‫רצים איתו במורד הרחוב.‬
‫הם נכנסים לתוך מבנה.‬ ‫החובשים מתחילים לעבוד עליו.‬
‫שארפ דימם למוות.‬
‫אז הוא לא שרד.‬
‫"מה אני עושה פה?"‬
‫לא היה לנו מושג מה אנחנו עושים.‬ ‫לא ידענו מה המטרה.‬
‫לא יריתי אף כדור עד 31 ביולי 2009.‬
‫מישהו יצא מאחורי מחסה עם AK-47.‬
‫וזה היה ברור לגמרי.‬
‫אז כיוונתי נמוך‬ ‫ויריתי תוך כדי הרמת הנשק לכיוונו.‬
‫חשבתי על היום הזה הרבה, 31 ביולי.‬
‫האדם שיריתי בו לא נראה הרבה יותר מבוגר‬ ‫מגיל 15.‬
‫וחשבתי על מה שהביא אותנו לשם באותו רגע.‬
‫מי היה האדם הזה?‬
‫הוא באמת היה מהטליבאן?‬ ‫או שהכריחו אותו להילחם?‬
‫מה אם מישהו היה פולש לארץ שלי?‬ ‫הייתי יורה בו?‬
‫מה ההבדל בין הכיבוש הסובייטי באפגניסטן‬
‫והכיבוש האמריקאי?‬
‫יש הבדל?‬
‫אפשר לקרוא לאחד כיבוש…‬
‫- גולבודין הקמטייר‬ ‫מנהיג מוג'אהדין לשעבר -‬
‫אבל לא לשני?‬
‫אפגנים נלחמים נגד הנוכחות של ארה"ב‬ ‫באפגניסטן‬
‫עם אותה מוטיבציה שבה נלחמו בסובייטים.‬
‫אין הבדל בין שתי מלחמות הקודש.‬
‫אין הבדל בין שני הכיבושים.‬
‫אין הבדל‬
‫בין שתי תנועות ההתנגדות לכיבושים.‬
‫אתמול הם קראו לנו לוחמי חירות.‬
‫אבל כשאנחנו עושים את אותו הדבר היום,‬ ‫הם אומרים שאנחנו האויבים שלהם,‬
‫והם קוראים לנו טרוריסטים.‬
‫מישהו נפגע?‬
‫האיום של מטעני נפץ היה כל כך גדול‬
‫שבכל סבב היו כמה חיילים שנקטעו להם‬ ‫שתיים, שלוש או ארבע גפיים.‬
‫מקורות רשמיים מוסרים כי‬ ‫חייל אמריקאי נפטר ביום שלישי‬
‫עקב פציעות שספג ממטען נפץ במערב אפגניסטן.‬
‫מותו מתרחש‬ ‫אחרי ששבעה חיילים אמריקאים אחרים‬
‫נהרגו באפגניסטן בשלוש התקפות ביום שני.‬
‫רוב השטח בהלמנד הוא בוץ‬ ‫אז קל מאוד לקבור מטען נפץ,‬
‫שהוא למעשה כד מים מלא באבקת נפץ,‬
‫ואז נפּץ עם משהו להפעיל אותו.‬
‫קל מאוד ליצור את זה.‬
‫הטליבאן טענו שיכלו לקבור אותם‬ ‫בתוך שלוש או ארבע דקות.‬
‫הם היו מכסים את המטען באדמה,‬ ‫שופכים עליו מים‬
‫ובגלל שהשמש כל כך חמה,‬ ‫בתוך חמש או עשר דקות‬
‫הייתי יכול לומר שיש ממש מולך מטען,‬
‫ולא היה אף סימן לכך שיש שם מטען.‬
‫אז בכל צעד‬
‫חששת שתדרוך על מטען.‬
‫הם היו במפתני דלתות, סמטאות,‬ ‫תעלות, הם היו בכל מקום.‬
‫אתה מדמיין בצורה מאוד גרפית איך אתה דורך‬ ‫על אחד מהם‬
‫והכול מתפוצץ ונקרע לגזרים.‬
‫זו הייתה תחושה נוראית.‬
‫בגלל שהם היו צריכים להיזהר כל כך‬ ‫ממטעני נפץ,‬
‫היו נדרשות שעות כדי לעבור שלושה‬ ‫או ארבעה קילומטרים.‬
‫והטליבאן היה יכול לראות אותם מגיעים מרחוק.‬
‫לנחתים היה מגוון של אמצעי חבלה,‬
‫כולל דבר שנקרא "מיקליק",‬
‫שהיה כמו שרוול באורך עשרה מטרים,‬ ‫עם רימון יד בכל כמה עשרות ס"מ.‬
‫זה היה די מגניב.‬
‫זה היה מפנה עבורם נתיב קצר.‬
‫ככה הם התקדמו בכפרים באזור סנגין.‬
‫משמידים על בסיס קבוע רכוש של אפגנים,‬
‫רק כדי לדעת שיוכלו ללכת עוד כ-10 מטרים‬ ‫בבטחה.‬
‫זה בהחלט חור.‬
‫חור יפה. אני גאה בעצמי.‬
‫לכן הרבה אפגנים, בעיקר באזור סנגין,‬ ‫אמרו לי,‬
‫"הטליבאן לא עושים את זה.‬
‫אתם מבטיחים ביטחון כבר המון זמן,‬
‫אבל זה מחמיר". זה באמת החמיר.‬
‫אני כתב חוקר בשביל הוושינגטון פוסט.‬
‫קיבלתי טיפ על כך שמייקל פלין העניק ריאיון‬
‫למבקר הכללי לשיקום אפגניסטן לגבי המלחמה.‬
‫אז חשבנו, "זה תוכן חדשותי.‬ ‫אני רוצה לראות מה פלין אמר".‬
‫לפלין היה מוניטין כאדם מאוד בוטה וישיר.‬
‫הגשנו תביעה בבית משפט פדרלי.‬
‫לקח לזה זמן לעבור את התהליך,‬ ‫והם נתנו לנו את הריאיון.‬
‫כל פעילות ניתנת לכימות נכשלת.‬
‫האם אפגניסטן באמת במצב טוב יותר מבעבר?‬
‫הטליבאן השתלטו מחדש על כל מרג'ה,‬
‫הם עומדים להשתלט מחדש על לאשקר גה.‬
‫הוא הרגיש רע עם הביקורת שלו‬ ‫לגבי התנהלות הדברים,‬
‫ואיך האחראים לניהול המלחמה‬
‫לא היו ריאליסטיים לגבי המצב בפועל.‬
‫ואני אומר לך, זה מ-2002 עד היום.‬
‫כולם עשו עבודה מעולה,‬ ‫כולנו עושים עבודה מעולה.‬
‫באמת?‬
‫אז אם אנחנו עושים כזו עבודה מעולה,‬ ‫למה התחושה היא שאנחנו מפסידים.‬
‫הוא לגמרי סתר‬
‫את מה שמקורות רשמיים אמריקאים‬ ‫אמרו לציבור במשך שנים.‬
‫היה סיפור אחד‬ ‫שסיפרו לציבור האמריקאי מדי שנה,‬
‫שהמצב טוב.‬
‫האם ארה"ב מנצחת במלחמה באפגניסטן?‬
‫לדעתי בשנה האחרונה התקדמנו הרבה.‬
‫קצרנו הצלחה רבה בביצוע המשימה.‬
‫אנחנו עומדים בלו"ז להשגת היעדים.‬
‫למרות שהאנשים האלה ידעו כל הזמן‬ ‫שהיו הרבה בעיות משמעותיות‬
‫שימנעו מאיתנו לנצח.‬
‫ואז גילינו שהמבקר הכללי ראיין‬ ‫מאות אנשים אחרים‬
‫לאותה תוכנית בשם "הלקחים נלמדו".‬
‫נקלענו למאבק ארוך‬
‫באורך שלוש שנים עם המבקר הכללי.‬
‫אבל בסוף הצלחנו לחלץ‬ ‫קטעים מיותר מ-400 ראיונות,‬
‫הרבה תעתיקים של הקלטות אודיו‬
‫של כל מיני אנשים שהיו מעורבים‬ ‫ברמה מסוימת במלחמה.‬
‫אנחנו לא פולשים למדינות עניות‬ ‫כדי להפוך אותן לעשירות.‬
‫אנחנו לא פולשים למדינות דיקטטוריות‬ ‫כדי להפוך אותן לדמוקרטיות.‬
‫אנחנו פולשים למדינות אלימות‬ ‫כדי להפוך אותן לשלוות.‬
‫ונכשלנו בבירור באפגניסטן.‬
‫היה גנרל מבריטניה, גנרל דייוויד ריצ'רדס.‬
‫הוא היה המפקד מטעם נאט"ו‬
‫של כוחות נאט"ו של ארה"ב באפגניסטן,‬ ‫ב-2006-2007‬
‫בריאיון שלו נאמר, "לא הייתה לנו אסטרטגיה.‬
‫לא הייתה לנו אסטרטגיה מסודרת.‬
‫הייתה הרבה טקטיקה. לא הייתה לנו אסטרטגיה."‬
‫הוא מפקד הלחימה שאמר שלא הייתה אסטרטגיה.‬
‫הגנרל הבא שהחליף אותו,‬
‫הגנרל דן מקניל, צבא ארה"ב,‬ ‫גנרל ארבעה כוכבים.‬
‫"לא הייתה לנו אסטרטגיה.‬
‫ניסיתי לגרום לאנשים לומר לי‬ ‫מהי הגדרת הניצחון לפני שיצאתי לשם."‬
‫אז הוא ביקש מאנשים בבית הלבן‬ ‫או בנאט"ו,‬
‫ואף אחד לא הצליח.‬
‫לא הייתה לנו אסטרטגיה או הגדרה של ניצחון.‬
‫אלה גנרלים שאחראים לניהול המלחמה.‬
‫מדהים לקרוא את הדברים האלה.‬
‫זה לא מה שסיפרו לעם האמריקאי שנה אחרי שנה.‬
‫בדיוק ההיפך.‬
‫זה כריס קולנדה. הוא מדבר על שחיתות.‬
‫הוא אומר, "עד 2006‬
‫ממשלת אפגניסטן ארגנה את עצמה‬ ‫בתור קלפטוקרטיה".‬
‫קולנדה אומר,‬ ‫"אני אוהב להשתמש באנלוגיה לסרטן.‬
‫שחיתות קלה היא כמו סרטן העור.‬
‫יש דרכים להתמודד איתה, וכנראה זה יסתדר.‬
‫שחיתות ברמות הבכירות יותר במשרדי ממשלה‬ ‫היא כמו סרטן במעי הגס.‬
‫זה חמור יותר, אבל אם תופסים את זה בזמן‬ ‫כנראה זה יסתדר.‬
‫בקלפטוקרטיה, לעומת זאת,‬ ‫זה כמו סרטן במוח. זה קטלני".‬
‫והוא אומר ב-2006 שזו קלפטוקרטיה.‬
‫זה היה מקרה קטלני של סרטן במוח.‬
‫אסטרטגיית היציאה של אמריקה מאפגניסטן‬
‫הייתה מבוססת על פיתוח צבא אפגניסטן.‬
‫כל זה נשמע טוב בתיאוריה.‬
‫נעזור להם לבנות צבא,‬ ‫בערך על בסיס מודל הצבא שלנו‬
‫כי זה מה שאנחנו מכירים.‬
‫הבעיה היא שזה פשוט לא עבד באפגניסטן.‬
‫בגלל רמת האוריינות הנמוכה‬ ‫באוכלוסיה האפגנית‬
‫לקחנו על עצמנו כחלק מתהליך הגיוס,‬
‫הטירונות עבור האפגנים,‬
‫אימון החיילים, את הצורך ללמד אותם‬ ‫לקרוא ולספור ברמת כיתה א'.‬
‫זו הייתה רמת חוסר הידע.‬
‫אז לקחנו על עצמנו‬
‫להביא את החיילים האפגנים‬ ‫לרמה מינימלית של אוריינות‬
‫בזמן שאנחנו ממשיכים לאמן אותם‬
‫ולקדם אותם למצב שבו הם המובילים‬ ‫בפעולות צבאיות.‬
‫הם עישנו ג'וינטים באמצע הקרבות.‬
‫הם לא לבשו ציוד מיגון.‬
‫הם ביצעו פשעים על בסיס קבוע.‬
‫הם מכרו דלק, נשק וכלי רכב שסיפקנו להם.‬
‫הלכתי איתם לביקורים בנקודות ביקורת‬
‫שבהן חיילים היו כל כך מסטולים מהרואין‬ ‫עד שלא יכלו לעמוד.‬
‫הם "ניקרו".‬
‫היה מאוד נפוץ, בעיקר בדרום ובמזרח,‬
‫אבל גם בכל המדינה,‬ ‫שבצבא האפגני במקרים מסוימים,‬
‫אבל בהחלט במשטרה האפגנית, היו נערי תה.‬
‫אז נחתים של ארה"ב היו מבקרים בבסיסים‬ ‫ועורכים ישיבות,‬
‫ונערים פשוט היו מגישים להם תה.‬
‫והנערים האלה תמיד היו בני 11, 12, 13.‬
‫לעיתים קרובות מאוד נאים,‬ ‫והיה לחלוטין ידוע לכולם‬
‫שהנערים האלה לא היו רק משרתים ביום,‬ ‫אלא עבדי מין בלילה.‬
‫הם היו נערים צעירים שנחטפו‬ ‫על-ידי המשטרה המקומית או הארצית‬
‫במיוחד למטרה הזו.‬
‫הנרטיב אז היה שהטליבאן הם הרעים,‬
‫המשטרה, הצבא והממשלה של אפגניסטן‬ ‫הם הטובים, ואנחנו מנצחים.‬
‫אבל כשדיברת עם אפגנים,‬ ‫זה בכלל לא היה המצב.‬
‫הוצאנו יותר מדי כסף, מהר מדי,‬
‫על מדינה קטנה מדי עם מעט מדי בקרה.‬
‫SIGAR (המבקר הכללי לשיקום אפגניסטן)‬ ‫הוא לשכת גנרלים מפקחים.‬
‫והעבודה שלנו הייתה לפקח על האופן שבו‬ ‫הכסף לשיקום, שיקום בלבד,‬
‫מושקע באפגניסטן.‬
‫אז חקרנו הונאות, בזבוז ושימוש לרעה.‬
‫היינו 18 שנים באפגניסטן‬
‫והוצאנו יותר כסף על שיקום‬
‫מאשר בתוכנית מרשל לשיקום כל אירופה.‬
‫כשהגעתי לשם,‬
‫רוב הכסף זרם עם פיקוח מועט מאוד.‬
‫מתוך 140 מיליארד הדולרים האלה,‬
‫כ-80% הושקעו בביטחון.‬
‫תשלום משכורות למשטרה, גיוס שוטרים,‬
‫תשלום על מדים, התחמושת שלהם,‬ ‫הנשק שלהם, הבריאות שלהם.‬
‫הפוליטיקאים המקומיים,‬ ‫המצביאים המקומיים קיבלו את כל החוזים.‬
‫האפגני הממוצע מבין שבעלי עמדות הכוח‬
‫הם אלה שמקבלים תשלום מממשלת ארה"ב,‬ ‫מבעלות הברית,‬
‫אלה שמרוויחים הרבה כסף.‬
‫מצאנו הרבה חוזים שלא עבדו‬ ‫ושהיו אסון טוטלי.‬
‫לדעתי אחד מהגדולים‬
‫היה רכישה של מטוס סיוע צבאי לאפגנים.‬
‫קוראים לו G.222.‬
‫זה מטוס תובלה קטן.‬
‫הוצאנו כ-400 מיליון דולר על המטוס.‬
‫קנינו אותם ממגרש מטוסים מיושנים באיטליה.‬
‫האיטלקים הציעו אותו.‬
‫הם לא יכלו לטוס.‬
‫- הדגמת G.222 ב-2002 -‬
‫הוא פשוט היה אסון גמור.‬
‫כל המטוסים הפכו לגרוטאות.‬
‫עוד דוגמה היא של "מילקון",‬
‫בנייה צבאית,‬
‫היה מה שאנחנו קוראים לו 64K.‬
‫בניין בגודל כ-6,000 מ"ר.‬
‫זה היה מבנה מפקדה שנבנה בבסיס לת'רנק.‬
‫וגנרל הנחתים שהיה אחראי על התגבור‬
‫בדרום אמר לצבא,‬
‫"אני לא רוצה אותו. לא אשתמש בו.‬
‫לא אהיה פה כשהבנייה תסתיים. אל תבנו אותו".‬
‫אבל הצבא בנה בכל זאת.‬
‫ולדעתי זה היה אסון‬ ‫בעלות של 36 מיליון דולר.‬
‫שאפילו לא השתמשו בו.‬ ‫-לא השתמשו בו.‬
‫היה ניסיון להשקיע בתעשיית הקשמיר‬ ‫של אפגניסטן.‬
‫כן.‬ ‫-מה הסיפור שם?‬
‫אחד מהרעיונות שלהם היה להטיס לשם‬
‫עיזים איטלקיות נדירות בצבע לבן‬
‫שיתרבו עם העיזים המקומיות‬
‫כדי ליצור עיזים שמחות.‬
‫שיוכלו לשפר את תעשיית הקשמיר.‬
‫הם רצו רווח מהיר.‬
‫האישה שנשכרה לנהל את זה,‬
‫שבעצם ידעה משהו על הרביית עיזים‬
‫ועל תעשיית הקשמיר,‬
‫התפטרה בגועל ואמרה שאי אפשר לעשות‬ ‫בשנה או שנתיים משהו שנמשך עשר שנים.‬
‫ממה שידוע לנו,‬
‫היה צריך להמית הרבה מהעיזים עקב מחלה.‬
‫כי עקב אופן הטיפול בהם או הסביבה,‬ ‫הן לא הצליחו לשרוד.‬
‫חלקן נאכלו.‬
‫ואחרי שנה לא מצאנו אף אחת מהם.‬
‫אנחנו, בתור צבא ארה"ב,‬
‫החלטנו לספק מדי הסוואה לצבא האפגני.‬
‫נתנו לגנרל האחראי על הצבא האפגני‬
‫לבחור את ההדפס של מדי ההסוואה.‬
‫הוא אהב הדפס שלדעתי נקרא "ירוק יער".‬
‫הבעיה היא שפחות מארבעה אחוזים‬ ‫משטח אפגניסטן הם יערות.‬
‫שנית, הוא בחר הדפס מתוך ספר‬
‫שאין בו לצבא ארה"ב בעלות על ההדפס.‬
‫היינו צריכים לשלם תוספת למישהו אחר‬ ‫תמורת ההדפס.‬
‫אז קנינו לדעתי בעלות גבוהה ב-30% או 40%‬ ‫מהעלות של מדים רגילים,‬
‫קנינו את המדים הלא נכונים‬ ‫ובעלות גבוהה יותר בשביל הצבא האפגני.‬
‫כל הזמן שאלו אותי "כמה כסף בזבזנו?"‬
‫הייתה קבוצת אנשים שבחנה את זה ושאלה,‬ ‫"האם זה באמת בזבוז?‬
‫האם זו הונאה? האם זו פשוט טיפשות?"‬
‫בחנו רק 70 או 60 מיליארד דולר.‬
‫ומצאנו ששיעור של כ-30% מהכסף שבדקנו‬
‫אבד עקב הונאה, בזבוז וניצול לרעה.‬
‫- חמיד קרזאי, נשיא אפגניסטן, 2001-2014 -‬
‫קרזאי היה נשיא המדינה במשך 13 שנים.‬
‫זה הרבה הזמן.‬
‫יותר מדי.‬
‫קרזאי נכנס לתפקיד כאדם מאוד עדין,‬
‫מנהיג מקומי מקנדהאר שמדבר ברכות.‬
‫וכשסיים את תפקידו אחרי 13 שנים‬
‫הוא היה מין שליט מאוד חזק ויהיר,‬
‫שניהל ארגון מאוד מושחת ועברייני‬
‫שהיה ממשלת אפגניסטן.‬
‫לאמריקאים היה שם בשביל זה.‬
‫בצבא יש ראשי תיבות להכול.‬
‫וראשי התיבות לממשלת אפגניסטן היה VICE.‬
‫V-I-C-E (גם "עבירה"), והמשמעות היא‬ ‫"ארגון עברייני באינטגרציה אנכית".‬
‫קרזאי לא היה מושחת במידה רבה או פחותה‬ ‫מכל היתר,‬
‫אבל הוא ניהל את הדבר הזה והגן עליו.‬
‫חשבנו, לדעתי באופן שגוי, אנחנו האמריקאים,‬
‫שאין לו תחליף אז אי אפשר להכעיס אותו.‬
‫אנחנו חייבים לתת לו מה שהוא רוצה וצריך,‬ ‫אז נתנו.‬
‫יצרנו חיה מפלצתית שפגעה באזרחים האפגנים‬
‫ודחפה אותם לזרועות הטליבאן.‬
‫- אריזונה דיילי סטאר‬ ‫לארה"ב חלק גדול בשחיתות האפגנית -‬
‫אנחנו, עם העזרה והחוזים שלנו,‬
‫נתנו כוח לכמה מהמושחתים ביותר‬ ‫בחברה האפגנית.‬
‫מושחתים שהיו אחראים להתפרקות שלטון החוק‬
‫והביטחון שהובילה לעליית הטליבאן.‬
‫- יוני 2010 -‬
‫החטיבה שלי נבחרה לפיקוד האזורי, קנדהאר.‬
‫וככל שהתקרבנו זה הפך להיות קשה יותר.‬
‫פגשנו חיילים שהגיעו מהאזור‬
‫שאליו עמדנו להיכנס.‬
‫דיברתי עם אחד מהם והוא היה ממש כחוש,‬
‫הפנים שלו היו ממש אדומים.‬
‫והוא אמר, "אתם תאבדו שם אנשים".‬
‫חלקכם תיהרגו.‬
‫הם אמרו, "אם באתם לחפש צרות,‬
‫תמצאו צרות פה".‬
‫הגענו למוצב קטנטן באמצע שומקום.‬
‫המקום הכי כפרי שראיתי בחיים.‬
‫זה נראה כמו ספר תנ"ך מאויר של ילדים.‬
‫בתי בוץ, שדות פרג ושורות של גפנים.‬
‫החיילים שהחלפנו איבדו את הצפון.‬
‫שרוולים גזורים, זקנים.‬
‫הם פעלו תחת פיקוח מוגבל מאוד.‬
‫- סמל ראשון קלווין גיבס -‬
‫אם האישומים יוכחו, זו המחלקה מהגיהינום.‬
‫חמישה חיילים אמריקאים מואשמים‬ ‫ברצח של אזרחים אפגנים‬
‫רק כי הם יכולים.‬
‫שבעה נוספים מעורבים בטיוח.‬
‫ובנוסף, השחתת גופות,‬ ‫ירי אקראי אל עבר אזרחים אפגנים,‬
‫עישון חשיש והכאת טוראי שדיווח על המקרים.‬
‫אלה אותם חיילים שהרגו אזרחים.‬
‫הרגו אותם והשחיתו את הגופות שלהם.‬
‫והמקומיים ידעו.‬
‫ואז זה הפך לסיפור חדשותי בינלאומי.‬
‫נכנסנו למקום שבו אמריקאים‬ ‫לא היו מאוד פופולריים.‬
‫מעולם לא הסבירו לנו באמת מה המשימה.‬
‫כמה חודשים אחרי ההצבה שלנו נכנסנו לכפר‬
‫שסיפרו לנו שבו התחילה תנועת הטליבאן.‬
‫בדרך חזרה מחבל מתאבד פשוט‬ ‫נכנס אל מבנה ההליכה שלנו והתפוצץ.‬
‫הוא היה לבוש כמו חקלאי רגיל‬
‫בכתונת ונשא כמה גזעי עץ,‬
‫והוא פירק את כל החלק האמצעי‬ ‫של המבנה שבו הלכנו.‬
‫זו הייתה קריאת השכמה חזקה לכולנו.‬
‫זה הרגע שבו הכול קיבל מימד אמיתי.‬
‫הוא הרג חמישה אנשים.‬ ‫שלושה אמריקאים ושני חיילים אפגנים.‬
‫זה שינה לחלוטין את הגישה שלנו לגבי חיילוּת‬ ‫באפגניסטן,‬
‫זה שינה את מערכת היחסים שלנו עם המקומיים‬
‫וזה גם חיסל כל רעיון אידיאליסטי שהיה לנו‬
‫לגבי מה שהשיגו בעזרת ההצבה שלנו שם.‬
‫עכשיו אם אזרחים מתקרבים אלינו,‬
‫אפילו אם הם רק אומרים שלום,‬ ‫מכוונים את הנשק אליהם.‬
‫לא נזכה בפופולריות בדרך הזו.‬
‫לימדו אותי כנערה שאנחנו‬ ‫הארץ הכי טובה בעולם.‬
‫והסיבה שבגללה אנשים תוקפים אותנו‬
‫היא כי הם מקנאים בנו‬ ‫ושונאים את החירויות שלנו.‬
‫הוסמכתי כקצינה ב-2011.‬
‫כשהוצבתי באפגניסטן‬
‫באמת חשבתי שאנחנו שם כדי לעזור לעם האפגני.‬
‫אבל אי אפשר לקחת מוסד שמיועד לאלימות‬
‫ולהשתמש בו כדי לבנות‬ ‫קהילות בריאות ובטוחות.‬
‫פעם ראיתי מפקד של פלוגת חי"ר בוכה.‬
‫וזה נדיר בצבא.‬
‫נתנו לו משימה,‬
‫"אתה צריך ליצור קשרים עם האנשים באזור".‬
‫אז זה מה שעשה.‬
‫הוא בנה הרבה אמון במשך שנה‬ ‫ועבר חוויות אינטנסיביות.‬
‫ואז הורו לו להרוס כל מה שהם בנו.‬
‫והוא נשבר במשרד שלו כי הוא ידע,‬
‫כמוני, איזו בגידה זו בעם האפגני‬
‫שכביכול היינו שם לעזור להם ולשרת אותם.‬
‫תוכל לדבר איתה ולומר לה שאני לא רוצה‬ ‫שהילדים יפחדו?‬
‫מבין? פשוט שידעו מה אנחנו עומדים לעשות.‬
‫אולי בהתחלת ההצבה שלנו היה לנו סיכוי.‬
‫אבל בסוף ההצבה הם בהחלט לא חיבבו אותנו.‬
‫הם הבינו שלא באמת אכפת לנו כל כך‬ ‫מאפגניסטן.‬
‫לכן יש את הביטוי הזה‬
‫שאומץ על-ידי דור החיילים שאחרי 11 בספטמבר,‬
‫שהוא‬ ‫"אני עושה את זה בשביל מי שמימיני ומשמאלי.‬
‫אנחנו אחים".‬
‫אז זו המטרה שלך.‬ ‫אתה נלחם פשוט כדי לא למות.‬
‫במקרה של פיגוע ההתאבדות,‬
‫אחד מהצעירים ביותר במחלקה שלנו‬ ‫היה בין ההרוגים.‬
‫בגלל שאני חובש,‬ ‫30 דקות לפני כן כשירו עלינו,‬
‫הוא אמר לי, "דוקטור, אני לא רוצה למות".‬
‫הוא היה בחור מאוד קשוח, והוא פשוט אמר,‬
‫"תקשיב לי. אני לא רוצה למות".‬
‫שלושים דקות אחרי זה, כשמצאתי את הגופה שלו,‬
‫הרגשתי כאילו שהוא בעצם אמר,‬ ‫"אל תיתן לי למות".‬
‫בהיעדר נרטיב ברור‬
‫סביב המלחמות האלה,‬
‫קל לחיילים לקחת על עצמם אחריות‬
‫לדברים שהם לא באשמתם.‬
‫ולכווץ את המלחמה לחוויה קטנה ומחרידה‬ ‫משל עצמם.‬
‫וזה פשוט הפך למלחמה שלי.‬
‫ובמלחמה שלי, אני הייתי הרע.‬
‫והנרטיב שבסופו של דבר המוח שלי התקבע עליו‬
‫היה סיפור של חובש שלא הציל את חבר שלו.‬
‫סמל המחלקה אסף את המחלקה ואמר,‬
‫"אתם הולכים לעבור את החלק הכי קשה,‬ ‫שהוא החזרה הביתה".‬
‫חשבנו, "מה אתה…?"‬
‫חשבנו, "על מה אתה מדבר?‬
‫החלק הכי קשה נגמר".‬
‫אבל הוא אמר, "החלק הכי קשה בדרך,‬ ‫והוא יהיה…"‬
‫אלוהים.‬
‫"הוא יהיה החזרה הביתה."‬
‫אף אחד מאיתנו לא ידע‬ ‫למה לעזאזל הוא מתכוון בזה.‬
‫והוא לגמרי צדק.‬
‫הוא לגמרי צדק.‬
‫- אנחנו אוהבים אותך, בן!!! -‬
‫רק מאוחר יותר ראיתי כמה השתניתי.‬
‫יש, עד היום…‬
‫יש חלק ממני שמת באפגניסטן…‬
‫שלעולם לא יחזור.‬
‫אני זוכר באופן ספציפי,‬ ‫לילה אחד במגדל השמירה באפגניסטן‬
‫הבנתי מה זו חירות אמריקאית.‬
‫מה המשמעות של "חירות" בארץ הזאת?‬
‫וזו החירות להעמיד פנים.‬
‫אנחנו מרגישים זכאים ליהנות מהבדיות שלנו.‬
‫הם יורים מצד שמאל של הקיר הזה!‬
‫אני רואה אותם.‬
‫וכשאתה יוצא לאפגניסטן,‬
‫זה כאילו שיורד וילון על הכול.‬
‫פאק!‬
‫אנחנו ניהרג! תורידו את המקלע המזדיין!‬
‫אחורה! זוזו!‬
‫פאק!‬
‫היי! תעזרו לי!‬
‫סוף סוף יצא לי להתקשר היום,‬
‫וציפיתי לשמוע "אני מתגעגעת אליך כל כך".‬
‫וכל מיני דברים.‬
‫לא. אני מתקשר הביתה,‬
‫והיא אומרת, "כן. הכול בסדר. אני חוגגת.‬
‫החיים שלי פה טובים".‬
‫היא אפילו לא שואלת מה שלומי.‬
‫ואז הבנתי‬
‫שלאנשים לא מזיז מה אנחנו עושים פה.‬
‫כאילו…‬
‫אף אחד אפילו לא מזכיר כבר את 11 בספטמבר,‬
‫ובשבילי זו הסיבה שבגללה אני כאן.‬
‫זו המלחמה הארוכה ביותר‬ ‫בהיסטוריה של אמריקה.‬
‫ופה אנחנו נמצאים.‬ ‫אף אחד לא מוצא דרך החוצה.‬
‫בתקופה הראשונה של המלחמה באפגניסטן,‬
‫הייתה הזדמנות לאתר את בן לאדן‬
‫באזור טורה בורה.‬
‫אחרי שההזדמנות הזו הוחמצה,‬ ‫מעולם לא התקרבנו‬
‫לרמה הזו של רזולוציה ספציפית‬
‫לגבי המיקום שלו,‬
‫ואיך לבצע פעולה שתביא אותו לדין צדק.‬
‫ה-CIA באו לבית הלבן בסביבות יום העבודה‬ ‫ב-2010‬
‫ואמרו לנשיא שיש מתחם שמושך תשומת לב.‬
‫שאלות רצו בראשים של אנשים.‬
‫ייתכן שזה אוסאמה בן לאדן.‬
‫תרגום כתוביות: כפיר מי-בר‬